Erpsstaðabúið er Frumkvöðull Vesturlands 2010 Þeir sem tilnefndir voru . Þorgrímur Einar fremst fyrir miðju . Hjónin Helga Elínborg Guðmundsdóttir og Þorgrímur Einar Guðbjartsson á Erpsstöðum í Dalasýslu voru í dag útnefndir Frumkvöðlar Vesturlands 2010 . Það eru Samtök sveitarfélaga á Vesturlandi sem standa árlega fyrir þessari viðurkenningu og var frumkvöðladagurinn haldinn á Landnámssetrinu í Borgarnesi . Alls voru 14 sprotafyrirtæki og einstaklingar sem hlutu tilnefningar að þessu sinni og voru þau af öllu Vesturlandi , úr öllum stærri sveitarfélögum landshlutans . Erpsstaðabúið hefur verið í uppbyggingu síðustu árin . Þar er nú hafin ísframleiðsla og sala en auk þess er byrjað að vinna skyr , fetaosta , mjólkurdrykki og fleiri afurðir á búinu . Erpsstaðabúð er aðili í samtökunum Beint frá býli og er nú þegar töluvert um ferðafólk sem þar kemur , fær að skoða fjós og framleiðslu á bænum og kaupa afurðir þaðan . Nánar verður greint frá verðlaunahöfum og öðrum tilnefningum í Skessuhorni í næstu viku .